ผู้นำสหรัฐ และผู้นำของอังกฤษ เรียกร้องให้มีความเป็นอันหนึ่งอันเดียวกันทั่วโลก
ขณะที่บรรดาผู้นำประเทศอุตสาหกรรมสำคัญ 20 ประเทศไปร่วมการประชุมสุดยอดฉุกเฉินทางเศรษฐกิจ ซึ่งกำลังจะมีขึ้นในกรุงลอนดอนในวันพฤหัสบดี ประธา
ผู้นำทั้งสองไม่ได้เน้นในเรื่องความขัดแย้งแตกต่างเกี่ยวกับขั้นตอนวิธีการในการแก้กลับภาวะถดถอยทางเศรษฐกิจ ในการแถลงไม่กี่ชั่วโมงก่อนที่การประชุมสุดยอดประเทศอุตสาหกรรมสำคัญ 20 ประเทศ หรือ G – 20 จะเริ่มขึ้น ประธานาธิบดี Barack Obama กล่าวว่าไม่มีประเทศหนึ่งประเทศใดแก้วิกฤติการณ์เศรษฐกิจได้โดยลำพังประเทศเดียวประธานาธิบดีสหรัฐย้ำว่า ทุกประเทศที่มาร่วมการประชุมจำเป็นจะต้องหาพื้นฐานร่วมในการดำเนินงาน ประธานาธิบดีโอบามาแสดงความมั่นใจอย่างแท้จริงว่า การประชุมนี้จะสะท้อนความเห็นสอดคล้องกันอย่างยิ่ง เกี่ยวกับความจำเป็นที่จะต้องทำงานร่วมกันเพื่อแก้ปัญหา อย่างไรก็ตามมีสิ่งส่อแสดงถึงความตึงเครียด ขณะที่ประเทศอุตสาหกรรมใหญ่ 8 ประเทศกับประเทศที่อุตสาหกรรมกำลังเติบโต12 ประเทศกำลังจะเริ่มการประชุมกันที่กรุงลอนดอนในวันพฤหัสบดีนี้ บางประเทศกล่าวโทษสหรัฐว่าก่อให้เกิดวิกฤติการณ์โดยที่แก้ระเบียบกฏเกณฑ์ในภาคการเงิน จนนำไปสู่ความย่อยยับด้านสินเชื่อและก่อให้เกิดภาวะเศรษฐกิจซบเซาถดถอย ประธานาธิบดีโอบามากล่าวว่าสหรัฐทำผิดพลาด แต่ประเทศอื่นๆ ก็ผิดพลาดด้วยเช่นกันที่ระบบการตั้งระเบียบกฏเกณฑ์ของประเทศเหล่านั้น ไม่อาจตามภาคการเงินที่กำลังเปลี่ยนแปลงได้ทัน ประธานาธิบดีโอบามากล่าวว่าในตอนนี้ ท่านสนใจการหาทางแก้ปัญหา มากกว่าที่จะหาว่าใครผิด ในสหรัฐ ประธานาธิบดีโอบามามุ่งในเรื่องการใช้จ่ายของรัฐบาลเพื่อกระตุ้นเศรษฐกิจ และคาดกันว่าในการประชุมสุดยอดนี้ ประธานาธิบดีโอบามาจะขอให้ประเทศอื่นๆดำเนินการคล้ายๆ กัน ฝรั่งเศส และเยอรมันนีคัดค้านการดำเนินการเช่นนั้นและเห็นว่าควรมุ่งเน้นในการปฏิรูประเบียบกฏเกณฑ์ ประธานาธิบดีนิโคลาซาร์โคซีของฝรั่งเศสถึงกับกล่าวในการสัมภาษณ์รายหนึ่งว่า ท่านอาจเดินออกจากที่ประชุมหากประเทศต่างๆไม่สามารถตกลงเห็นพ้องกันได้เกี่ยวกับการกำหนดระเบียบกฏเกณฑ์ด้านตลาดการเงินของโลกให้เข้มงวดกวดขันยิ่งขึ้น ประธานาธิบดีโอบามากล่าว่ามีรายงานตอกย้ำมากเกินไป เกี่ยวกับความขัดแย้งแตกต่าง และนายกรัฐมนตรีอังกฤษ Gordon Brown คาดทำนายด้วยความมั่นใจว่า จะไม่มีผู้ใดเดินออกจากที่ประชุมและจากงานสำคัญที่ที่ประชุมสุดยอดนี้กำลังทำอยู่ เพราะทุกคนทราบดีว่าเดิมพันนั้นสูงมาก นาย Gordon Brown นายกรัฐมนตรีอังกฤษกล่าวว่า ไม่มีคราวใดที่โลกมารวมกันแบบนี้เพื่อเจรจาหารือกันเกี่ยวกับวิกฤติการณ์เศรษฐกิจและว่าวิกฤติการณ์ใดก็ตาม ที่เห็นกันมาตั้งแต่สงครามโลกครั้งที่สองก็ยังไม่มีการร่วมมือระหว่างประเทศกันในระดับนี้ การพบหารือระหว่างประธานาธิบดีสหรัฐกับนายกรัฐมนตรีอังกฤษนั้นคลุมเรื่องแผนยุทธศาสตร์ใหม่ของสหรัฐด้านอัฟกานิสถานกับปากีสถาน อิหร่านและการดำเนินงานเพื่อสันติภาพในตะวันออกกลางด้วย และในการเดินทางไปยุโรปครั้งแรกในฐานะประธานาธิบดีนี้ ประธานาธิบดีโอบามาจะพยายามให้มีความร่วมมือทั้งในด้านเศรษกิจและด้านความมั่นคงขณะที่จะพบหารือแบบทวิภาคีกับผู้นำของแต่ละประเทศนอกรายการการประชุมสุดยอดด้วย